

Thirrje për Pjesëmarrje KONVENTA E INTEGRIMIT EUROPIAN

Drejtuar: **Organizatave dhe Ekspertëve të Shoqërisë Civile**

KO





Lëvizja Europiane në Shqipëri (EMA) hap Thirrjen për Pjesëmarrje nga organizata apo ekspertë të Shoqërisë Civile në kuadër të **Konventës për Integrimin Europian**. Konventa për Integrimin Europian përfaqëson një iniciativë që ka si qëllim të institucionalizojë debatin publik lidhur me çështjet e Bashkimit Europian, bazuar në partneritetin mes qeverisë, shoqërisë civile si dhe organizatave të biznesit; të forcojë aftësitë e ekspertëve në negociatat lidhur me Integrimin Europian; si dhe të transferojë eksperiencën sllovake në fushën e ndërtimit të institucioneve demokratike dhe dialogut të përhershëm profesional. Fillimisht, ky model unik është aplikuar dhe zhvilluar me sukses nga *Slovak Foreign Policy Association* gjatë vitit 2003-2007. Bazuar në modelin sllovak, projekti është implementuar në Serbi, Bosnjë-Hercegovinë, Mal të Zi, Ukrainë dhe Moldavi. Në të 5 shtetet, faza fillestare e projektit është financuar në sajë të Slovak Aid.

Në kuadër të këtij projekti në Shqipëri, në bashkëpunim me **Ministrinë e Integrimit dhe ministritë e linjës** do të ngrihen disa **Grupe Pune** sipas kapitujve të negociatave me BE-në (**1. Gjyqësori dhe të Drejtat e Themelore, 2. Drejtësia,liria, siguria, 3. Bujqësia dhe Zhvillimi Rural, 4. Mjedisi**) me përfaqësues nga institucione shtetërore, shoqëri civile, organizatave ndërkombëtare e grupe interesi. Secili Grup Pune do të kryesohet nga dy bashkë-drejtues, (një nga institucioni përgjegjës dhe një nga organizata të shoqërisë civile) anëtarët e rregullt si dhe do të mbështetet nga një ekspert i brendshëm dhe një ekspert i jashtëm i Grupeve të Punës. Zhvillimi i diskutimeve të grupeve të punës do të ndiqet nga afër nga ekspertë sllovakë, të cilët do të sjellin eksperiencat më të mira nga rajoni. Grupi i Punës do të mblidhet çdo 2-3 muaj si dhe do të miratojë rekomandime të përbashkëta mbi çështjet më të rëndësishme të vendit të cilat do jenë objekti i punës së tyre në vazhdim.

Regjistrimi për Anëtarësi

Organizata/Eksperti :

Kontakt i personit si anëtar i rregullt:

Interesi për Pjesëmarrje:

Përcaktoni Grupin e Punës \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Përmbledhja e përvojës në lidhje me grupin e punës që po regjistroheni

Përfitimet e anëtarëve nga pjesëmarrja në Grupet e Punës

* Rritja e pjesëmarrjes së përfaqësuesve të shoqërisë civile në formulimin e politikave kombëtare dhe ndikim në axhendën e Integrimit të vendit në sajë të Rekomandimeve të Politikave dhe Hulumtimeve
* Kontribut në krijimin e një forum debati të qëndrueshëm, koherent dhe të strukturuar tematikisht, i fokusuar në çështjet kyç të marrëdhëniet mes BE-së dhe Shqipërisë;
* Influencë në përpunimin e pozicionimit kombëtar dhe krijimin e konsensusit kombëtar në çështje specifike (përgatitje ndaj procesit të negociatave);
* Përmirësim i njohurive profesionale të përfaqësuesve të shoqërisë civile nga tranferimi i eksperiencës sllovake në fushën e ndërtimit të institucioneve demokratike dhe dialogut të përhershëm profesional
* Shkëmbime *know-how* ndërmjet rrjetit të organizatave jo-fitimprurëse e think-tank-eve në bashkëpunim me segmente të tjera të shoqërisë (qeverinë, biznesin, grupe interesi, pushtetin lokal, etj.), për çështjet aktuale të integrimit në BE

*Për më shumë informacione, drejtohuni në faqen zyrtare online të Konventës për Integrimin Europian* [*www.eurokonventa.al*](http://www.eurokonventa.al)

**Aplikimet të dërgohen në adresën elektronike** [info@em-al.org](mailto:info@em-al.org)**, para datës ......**



Rezultatet e pritshme të Grupeve të Punës

• Rekomandime politikash nga Seancat Plenare;

• Rekomandime politikash nga Sesionet e Grupeve të Punës;

• Rezultatet e hulumtimit të Grupeve të Punës (ekspertët e brendshëm të Grupeve të Punës)

• Njoftime për shtyp dhe konferenca për shtyp (pas çdo sesioni të Grupeve të Punës dhe pas çdo seance plenare);

•Publikime (rekomandime politikash: Seancat Plenare, mbledhjet e grupeve të Punës dhe rezultate nga kërkimet e ekspertëve të brendshëm);

• Krijimi i rrjetit të think-tank-eve në bashkëpunim me segmente të tjera të shoqërisë (qeverinë, sipërmarrësit, pushtetin lokal, etj.), për çështjet aktuale të integrimit në BE

*Për më shumë informacione, drejtohuni në faqen zyrtare online të Konventës për Integrimin Europian* [*www.eurokonventa.al*](http://www.eurokonventa.al)

**Formati i Regjistrimit të dërgohet në adresën elektronike** [info@em-al.org](mailto:info@em-al.org)**, para datës 10 korrik 2015.**